CELEX: 31995D0117
Language: bg
Date: 1995-03-30 00:00:00
Title: Решение на Комисията от 30 март 1995 година относно определяне на критериите за изследване за откриване на нюкясълска болест у домашните птици, предназначени за клане от надзорните зони, в приложение на член 5, параграф 3 от Директива 91/494/ЕИО на Съвета (текст от значение за ЕИП)

Важна правна забележка

|

31995D0117

Официален вестник n° L 080 , 08/04/1995 стр. 0050 - 0051 специално чешко издание глава 03 том 17 стр. 238  - 239 специално испанско издание глава 03 том 17 стр. 238  - 239 специално унгарско издание глава 03 том 17 стр. 238  - 239 специално литвийско издание глава 03 том 17 стр. 238  - 239 LV.ES глава 03 том 17 стр. 238  - 239 MT.ES глава 03 том 17 стр. 238  - 239 PL.ES глава 03 том 17 стр. 238  - 239 SK.ES глава 03 том 17 стр. 238  - 239 специално словенско издание глава 03 том 17 стр. 238  - 239

		19950330Решение на Комисиятаот 30 март 1995 годинаотносно определяне на критериите за изследване за откриване на нюкясълска болест у домашните птици, предназначени за клане от надзорните зони, в приложение на член 5, параграф 3 от Директива 91/494/ЕИО на Съвета(текст от значение за ЕИП)(95/117/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо [1], последно изменена с Директива 93/121/ЕО [2], и по-специално член 5, параграф 3 от нея,като има предвид, че в прилагане на разпоредбите на член 5, параграф 3 от Директива 91/494/ЕИО е необходимо да се определи методът, по който ще се извършват вирусологичните изследвания за нюкясълска болест; като има предвид, че за тази цел следва да определят подробностите на процедурата за вземане на проби, извършване на изследванията и тълкуване на резултатите;като има предвид, че Научният ветеринарен комитет бе консултиран и представи доклада си на 12 декември 1994 г.;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1В приложение на разпоредбите на член 5, параграф 3 от Директива 91/494/ЕИО вземането на проби и вирусологичното изследване за откриване на нюкясълска болест трябва да отговарят на изискванията от приложението.Член 2Настоящото решение се прилага от 1 април 1995 г.Член 3Адресати на настоящото решение са държавите-членки.Съставено в Брюксел на 30 март 1995 година.За КомисиятаFranz FischlerЧлен на Комисията[1] ОВ L 268, 24.9.1991 г., стр. 35.[2] ОВ L 340, 31.12.1993 г., стр. 39.--------------------------------------------------19950330ПРИЛОЖЕНИЕ1. Вземане на пробиМинимум 60 проби, включващи най-малко 30 трахеални и 30 клоакални тампона за всяко стадо. Вземат се проби от минимум 60 птици. Пробите се вземат 5 дни преди клането и се транспортират охладени, но не замразени, до националната лаборатория по нюкясълска болест за изследване.2. Третиране на пробитеМогат да се групират максимум пет проби от всеки тип. Тампоните трябва да са поставени в достатъчна антибиотична среда, за да ги покрива изцяло и след разклащане да останат в покой около 2 часа на стайна температура (или по-дълго при температура 4 °С) и след това се избистрят чрез центрофугиране (например 800 до 1000 × g за 10 минути).3. Антибиотична средаТипичен пример за клоакални тампони е следният: 10000 единици/ml пеницилин, 10 mg/ml стрептомицин, 0,25 mg/ml гентамицин и 5000 единици/ml микостатин във фосфатен разтвор с рН между 7,2 и 7,4. Разрешава се добавянето на 50 µg/ml окситетрациклин. Съдържанието на тези антибиотици може да бъде 5 пъти по-ниско за трахеалните тампони. При създаването на средата е задължително да се контролира рН след добавянето на антибиотици и да се коригира.4. Изолиране на вируса в разплодни яйца от кокошкиИнокулират се 0,2 ml от избистрената течност над утайката в алантоидната кухина на поне 4 разплодни кокоши яйца, сложени за инкубация за 8—11 дни. В идеалния вариант яйцата трябва да произлизат от стадо, чисто от специфични патогенни органи, но ако това е невъзможно, се разрешава да се използват яйца от стадо, чисто от антитела на вируса на нюкясълската болест. Инокулираните яйца се съхраняват при температура 37 °С и ежедневно се преглеждат. Яйцата, съдържащи мъртви или умиращи ембриони и всички оставащи яйца 4 дни след инокулацията се съхраняват при температура 4 °С и се изследват за хемаглутинация в алантоидната/амниотичната течност.5. ТълкуванеПри отсъствие на хемаглутинация и ако не е изолиран никакъв вирус, тестът се счита отрицателен. Изолирането на вируса на нюкясълската болест означава, че стадото е съмнително и е предмет на разпоредбите на член 4 от Директива 92/66/ЕИО на Съвета [1]. Ако вирусът се окаже от ваксинация, вземането на проби и изследването се повтарят.[1] ОВ L 260, 5.9.1992 г., стр. 1.--------------------------------------------------